ประเทศปาปัวนิวกินี

ประเทศในโอเชียเนีย
บทความนี้เกี่ยวกับประเทศในโอเชียเนีย สำหรับเกาะโดยทั่วไป ดูที่ เกาะนิวกินี สำหรับฝั่งตะวันตกของเกาะในประเทศอินโดนีเซีย ดูที่ นิวกินีตะวันตก สำหรับการใช้งานแบบอื่น ดูที่ ปาปัว และ กินี (แก้ความกำกวม) สำหรับซิงเกิลโดยเดอะฟิวเจอร์ซาวด์ออฟลอนดอน ดูที่ ปาปัวนิวกินี (เพลง)
6°S 147°E﻿ / ﻿6°S 147°E﻿ / -6; 147
| รัฐเอกราชปาปัวนิวกินี Independent State of Papua New Guinea (อังกฤษ) Independen Stet bilong Papua Niugini (ตอกปีซิน) Independen Stet bilong Papua Niu Gini (ฮีรีโมตู) |
| --- | --- |
   ธงชาติ    ตราแผ่นดิน  
คำขวัญ: เอกภาพในความหลากหลาย
เพลงชาติ: "โออะไรส์ออลยูซันส์" เพลงสรรเสริญพระบารมี: "ก็อดเซฟเดอะคิง" 
ที่ตั้งของ ประเทศปาปัวนิวกินี  (เขียว)
เมืองหลวง และเมืองใหญ่สุด: พอร์ตมอร์สบี 09°28′44″S 147°08′58″E﻿ / ﻿9.47889°S 147.14944°E﻿ / -9.47889; 147.14944
ภาษาราชการ: อังกฤษ ฮีรีโมตู ภาษามือ ตอกปีซิน
ภาษาพื้นเมือง: 851 ภาษา
กลุ่มชาติพันธุ์ : ชาวปาปัว
ศาสนา  (สำมะโน ค.ศ. 2011): 95.5% คริสต์ —64.3% โปรเตสแตนต์ —26.0% โรมันคาทอลิก —5.2% คริสต์นิกายอื่น ๆ 3.1% ไม่ระบุ 1.4% อื่น ๆ / ไม่มี
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้สำเร็จราชการ : บ็อบ ดาเด
• นายกรัฐมนตรี : เจมส์ มาราเป
 
สภานิติบัญญัติ: รัฐสภาแห่งชาติ
เอกราช จากออสเตรเลีย

• พระราชบัญญัติปาปัวและนิวกินี พ.ศ. 2492 : 1 กรกฎาคม ค.ศ. 1949
• ประกาศและได้รับการยอมรับ : 16 กันยายน ค.ศ. 1975
 
พื้นที่
• รวม: 462,840 ตารางกิโลเมตร (178,700 ตารางไมล์) (อันดับที่ 54)
• แหล่งน้ำ (%): 2
ประชากร
• ค.ศ. 2020 ประมาณ:  8,935,000 (อันดับที่ 98)
• สำมะโนประชากร ค.ศ. 2011: 7,275,324
• ความหนาแน่น: 15 ต่อตารางกิโลเมตร (38.8 ต่อตารางไมล์) (อันดับที่ 201)
จีดีพี (อำนาจซื้อ) : ค.ศ. 2019 (ประมาณ)
• รวม: 32.382 พันล้านดอลลาร์สหรัฐ (อันดับที่ 124)
• ต่อหัว: 3,764 ดอลลาร์สหรัฐ
จีดีพี (ราคาตลาด) : ค.ศ. 2019 (ประมาณ)
• รวม: 21.543 พันล้านดอลลาร์สหรัฐ (อันดับที่ 110)
• ต่อหัว: 2,504 ดอลลาร์สหรัฐ
จีนี (ค.ศ. 2009): 41.9 ปานกลาง
เอชดีไอ (ค.ศ. 2019):  0.555 ปานกลาง · อันดับที่ 155
สกุลเงิน: กีนา (PGK)
เขตเวลา: UTC+10, +11 (AEST)
ขับรถด้าน: ซ้ายมือ
รหัสโทรศัพท์: +675
โดเมนบนสุด: .pg
ปาปัวนิวกินี (อังกฤษ: Papua New Guinea; ตอกปีซิน: Papua Niugini; ฮีรีโมตู: Papua Niu Gini) มีชื่ออย่างเป็นทางการว่า รัฐเอกราชปาปัวนิวกินี (อังกฤษ: Independent State of Papua New Guinea; ตอกปีซิน: Independen Stet bilong Papua Niugini; ฮีรีโมตู: Independen Stet bilong Papua Niu Gini) เป็นประเทศในแถบโอเชียเนีย เป็นพื้นที่ทางตะวันออกของเกาะนิวกินี (พื้นที่ทางตะวันตกเป็นของประเทศอินโดนีเซีย) ตั้งอยู่ในบริเวณตะวันตกเฉียงใต้ของมหาสมุทรแปซิฟิก อยู่ทางเหนือของประเทศออสเตรเลีย และอยู่ทางตะวันตกของหมู่เกาะโซโลมอน มีเมืองหลวงซึ่งตั้งอยู่ริมชายฝั่งตะวันออกเฉียงใต้คือพอร์ตมอร์สบี เป็นประเทศเกาะที่ใหญ่เป็นอันดับสามของโลกด้วยพื้นที่ 462,840 ตารางกิโลเมตร (178,700 ตารางไมล์) และเป็นประเทศสังเกตการณ์ในสมาคมประชาชาติแห่งเอเชียตะวันออกเฉียงใต้ (อาเซียน) ตั้งแต่ ค.ศ. 1976
หลังจากถูกปกครองโดยมหาอำนาจภายนอก 3 ชาติตั้งแต่ปี พ.ศ. 2427 ปาปัวนิวกินีได้ก่อตั้งอธิปไตยของตนขึ้นในปี 2518 หลังอยู่ภายใต้การปกครองของออสเตรเลียร่วม 60 ปี ซึ่งเริ่มในช่วงสงครามโลกครั้งที่หนึ่ง ปาปัวนิวกินีได้กลายเป็นอาณาจักรที่เป็นอิสระในปี 2518 โดยมีสมเด็จพระราชินีนาถเอลิซาเบธที่ 2 แห่งสหราชอาณาจักรเป็นประมุข และกลายเป็นสมาชิกของเครือจักรภพ
ปาปัวนิวกินีเป็นหนึ่งในประเทศที่มีความหลากหลายทางวัฒนธรรมมากที่สุดในโลก โดยมีภาษาในประเทศเท่าที่รู้จักถึง 851 ภาษา ในจำนวนนี้มี 11 ภาษาที่ไม่มีผู้พูดอีกต่อไป และยังเป็นหนึ่งในประเทศที่มีพื้นที่ชนบทมากที่สุด เนื่องจากมีเพียง 13.25% ของผู้คนที่อาศัยอยู่ในใจกลางเมืองใน ค.ศ. 2019 ประชากรส่วนใหญ่มากกว่า 8,000,000 คนอาศัยอยู่ในชุมชนต่าง ๆ ซึ่งมีความหลากหลายพอ ๆ กับภาษา ประเทศนี้เป็นหนึ่งในประเทศที่มีการสำรวจน้อยที่สุดในเชิงวัฒนธรรมและภูมิศาสตร์ และเป็นที่เชื่อกันว่ายังมีชนเผ่าท้องถิ่นรวมถึงพันธุ์พืชและสัตว์ที่ยังไม่ได้รับการค้นพบจำนวนมาก
ปาปัวนิวกินีจัดอยู่ในกลุ่มประเทศเศรษฐกิจกำลังพัฒนาโดยกองทุนการเงินระหว่างประเทศ เกือบ 40% ของประชากรใช้ชีวิตตามธรรมชาติโดยไม่สามารถเข้าถึงโลกภายนอกได้ คนส่วนใหญ่เลี้ยงชีพด้วยการทำฟาร์ม ค้าขาย และเกษตรกรรม วิถีชีวิตทางสังคมของพวกเขาผสมผสานศาสนาดั้งเดิมเข้ากับแนวปฏิบัติสมัยใหม่ รัฐบาลปกป้องและให้ความสำคัญต่อชีวิตในชุมชนท้องถิ่น ปาปัวนิวกีนิเป็นสมาชิกของ ประชาคมแปซิฟิก, The Pacific Islands Forum และเครือจักรภพแห่งประชาชาติ